Sikkerhet på bane 
Dette er en veiledning på hvordan man skal sørge for sikkerhet under konkurranser på bane. Husk at disse prosedyrene er viktig å følge på trening også. 
Det er viktig at utøvere og funksjonærer er kjent med stadions utforming og hvor kryssende øvelser kan forekomme. Det er både i kast/løp, Hopp løp, Kast/ hopp osv. 
Et konkurranseområde kan være nokså uoversiktlig med aktivitet på flere områder samtidig. Tenk gjennom hva som kan gå galt. Vær forberedt. 
[bookmark: _GoBack]Generelle krav 
· Sørge for at alle innganger til banen er bevoktet og at det kun er akkrediterte på indre bane 
· Trafikkvakter i alle øvelser. Ha kontroll når konkurranseområder krysses
· Funksjonærer skal være fysisk skikket til å utføre oppgaven 
· Sikre at løse gjenstander ikke kan havne inn i konkurranseområdene. Spesielt ved vinder dette en aktuell problemstilling. Vær obs! På løse boards på indre bane 
· Samarbeide med rette myndigheter om risikovurdering av arrangementet 
Kast 
· Sjekk om buret er tilrettelagt for øvelsen 
· Kontroller at åpningen på buret er i henhold til reglene (6 m) 
· Kontroller at nettet er helt – ingen redskaper skal kunne gå gjennom nettet
· Vingene på kastburet skal brukes
· Lag faresektor ut fra malen i Håndboken 
· Oppvarmingskast SKAL skje i kastrekkefølgen og under oppsyn av dommer. 
· All bruk av redskap skal være overvåket av en ansvarlig for øvelsen 
· Når konkurransen har startet, har ikke utøvere lov til å øve i kastringer, spydtilløp eller kastsektorer. Det er aldri lov til å øve med redskap utenfor ring og tilløp 
· Redskap som ikke er i bruk, skal ligge på redskapsstativet. Kun ett redskap skal være tilgjengelig om gangen, både under oppvarming og i konkurranse (dette gjelder også på trening)
· Utøvere, funksjonærer og andre roller skal befinne seg i forhåndsdefinerte sikre soner
· Funksjonærer som befinner seg i områder hvor redskapen lander, SKAL ALLTID ha fokus mot kastrområdet og gjennomføringen av selve kaset. Leder av øvelsen skal sørge for at dette overholdes 
· Kastområdet skal alltid være stengt frem til redskapen er returnert. Redskapen skal bæres/kjøres tilbake 
· Sørg for at redskap og kastområdet er i forsvarlig stand, og så lik som mulig for alle deltakere
 Hopp 
· Sørg for at landingsområdet er trygt. Riktig mengde sand i gropene, og matter etter mål og i forsvarlig stand 
· Satsplanken må være hel, i forsvarlig stand og forsvarlig montert. 
· I lengde og tresteg SKAL innhopping skje i konkurranserekkefølgen 
· Unngå kryssing av konkurranseområdet. Ha en egen vakt/sperre for dette om nødvendig 
· Sørg for at utøverne forlater landingsområdet forsvarlig og uten å forstyrre andre øvelser 
· Vær obs på at det er kort avstand mellom sandgrop og løpebaner de aller fleste steder. Unngå raking og funksjonærer i bane en
Løp 
· Sørg for at kryssing av baner skjer forsvarlig. Kryssing bør skje midt på langsidene. Da har man god sikt begge veier 
· Sikre at sarg, hekker, hinder og vanngrav er i forsvarlig stand. 
 		Helse 
· Førstehjelpsansvarlig må defineres på forhånd 
· Stevnelege på større stevner
· Vite hvor førstehjelpsutstyr og nærmeste hjertestarter er.
· Ha telefonnummer til legevakt ambulanse lett tilgjengelig 
